Nohy-a také otlaky na nohách
Dobrý večer, chcem sa spýtať na nohách mám z vrchnej časti také malé otlaky a bolí ma to a na pravej nohe ma bolia tie kosti čo sú na priehlavku, ale celkovo sa o nohy nestarám a v poslednej dobe ma bolia. Ďakujem za odpoveď.
Dobrý deň,
ďakujeme za Váš podnet.
Príčin bolestí nohy môže byť viacero. Okrem úrazu, prípadne zlomeniny môžu bolesť chodidla spôsobovať napríklad metabolické ochorenia, ako diabetes mellitus (cukrovka) a ním zapríčinená diabetická neuropatia ( porucha funkcie alebo štrukturálne poškodenie nervu), ischemická choroba dolných končatín, dlhodobé preťažovania (športovci, nadváha), vrodené vývojové vady a deformity chodidla, nevhodná obuv a iné.
Liečba bolesti klenby je vždy cielená podľa príčiny bolesti, preto ak je bolesť klenby dlhotrvajúca alebo nepoznáte jej dôvody, je potrebné lekárske vyšetrenie. Veľmi dôležité je dodržiavať kľudový režim, ak je prítomný opuch prikladajte si studený obklad na postihnuté miesto. Prvé dni je dôležité čo najmenej zaťažovať končatinu. Po prejdení akútnej fázy sa môže končatina postupne zaťažovať, najvhodnejšie sú rehabilitačné cvičenia, ktoré Vás naučí fyzioterapeut.
Pľuzgiere je možné prekryť
hydrokoloidnými náplasťami
. Sú vhodné predovšetkým na pľuzgiere a odreniny spôsobené trením. Okrem toho podporujú regeneráciu kožných buniek a urýchľujú hojenie. Ranu je taktiež vhodné ošetriť
gélom
, ktorý podporuje hojenie akútnych aj chronických rán. Na rane vytvára pružnú mechanickú ochrannú vrstvu a chráni ju pred sekundárnou infekciou. V prípade, že sa rany nebudú napriek liečbe hojiť, je taktiež potrebné lekárske vyšetrenie.
Prajem pekný zvyšok dňa.
S pozdravom
PharmDr. Veronika Kiabová